LIKOVNA KULTURA – 20.4. – 1 sat


**PLOHA - Modelacija i modulacija / kolorističko slikanje, koloristička perspektiva – Pejzaž - uljne pastele**

**1.Prisjeti se : Kako radimo uljnim pastelama?**

Pastelama možemo crtati i slikati. Mogu se kombinirati različiti likovni elementi crte, točke, plohe, boje i njihova jačina. Pritiskom pastele o podlogu i nanošenjem iste boje preko prvog sloja ton iste boje postaje jači.

**2. Prisjeti se :**

Kako smo modulacijama prikazali zaobljenost na plohi. One osvijetljene, izbočene dijelove obojali smo toplim bojama jer one u sebi imaju više svjetlosti, a sve dijelove koje su u sjeni ili su manje osvijetljeni obojali smo hladnim bojama. Koristeći se količinom svjetla u bojama možemo prikazati i neki prostor na plohi. **Ono što je bliže bojimo toplim bojama, a ono što je dalje hladnim.**



Krajolik uz more Pogled na luku

autor obje slike Andre Derain

**3. Analiziraj slike pejzaža ( krajolika):**

Promotri ove reprodukcije i imenuj boje kojima je naslikan pejzaž. Koje boje prevladavaju u prednjem planu? Kakvim su bojama naslikane planine u daljini? Jesu li one inače ljubičaste? Koje boje prevladavaju u prednjem dijelu slike?

**4. Zadatak:**

Izađi na balkon, na dvorište na mjesto odakle imaš dobar pogled prema nekom blizom krajoliku, ili jednostavno pogledaj kroz prozor.

**Uljnim pastelama naslikaj pejzaž koji vidiš pred sobom koristeći hladne i tople boje kojima ćeš prikazati prostor. Sve što je bliže naslikaj toplim bojama, a ono što je dalje naslikaj hladnim bojama.**

( kad radimo bojom ispunjava se čitav papir bojom, nigdje bijelog, sve popunjeno)

Papir koji imaš okreni kao pejzaž. ( Za rad je inače planiran smeđi natron papir koji mi imamo u svojim mapama, ali nam je sve iz poznatog razloga nedostupno, pa tako i boje . Ako netko možda ima običan bijeli papir iz starih mapa ili blokova za crtanje. Isto je ok. Ili ako se sjećate onih papira plavih i smeđih koje smo stavljali na police u smočnice. I taj bi bio ok.)

Uglavnom, kakav god da je, papir okrenuti kao pejzaž i slikati bojama – pastelama ) Ako nemate pastela kombinirajte pastele i možda flomaster???)

**5. Analiza** :

Koliko sam bio uspješan/uspješna s obzirom na postavljen zadatak ?

Kompozicija, tople boje u prednjem – bližem dijelu slike (DOLJE), hladne boje u stražnjem, daljnjem dijelu slike (GORE) ?

**6. Poslikaj i pošalji sa svojim samovrednovanjem** ( prstić dolje, gore ili ravna šaka )